เทศบัญญัติเทศบาลนครอุดรธานีเทศบัญญัติเทศบาลนครอุดรธานีเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในท้องที่เทศบาลนครอุดรธานีอำเภอเมืองอุดรธานี จังหวัดอุดรธานีพ.ศ.๒๕๕๓ อาศัยอำนาจตามความในมาตรา ๖๐ (๒)แห่งพระราชบัญญัติเทศบาล พ.ศ. ๒๔๙๖ ซึ่งได้แก้ไขเพิ่มเติมโดยพระราชบัญญัติเทศบาล(ฉบับที่ ๕) พ.ศ. ๒๕๑๐ และมาตรา ๑๐ (๒) แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒ ) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยพ.ศ. ๒๕๕๐ บัญญัติให้กระทำได้โดยอาศัยอำนาจตามบทบัญญัติแห่งกฎหมายเทศบาลนครอุดรธานี โดยความเห็นชอบของสภาเทศบาลนครอุดรธานี ผู้ว่าราชการจังหวัดอุดรธานีคณะกรรมการควบคุมอาคารและได้รับอนุมัติจากรัฐมนตรีว่าการกระทรวงมหาดไทยจึงตราเทศบัญญัติขึ้นไว้ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลนครอุดรธานีเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่เทศบาลนครอุดรธานี อำเภอเมืองอุดรธานีจังหวัดอุดรธานี พ.ศ. ๒๕๕๓ข้อ ๒[๑]เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ใช้กฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลหมูม่น ตำบลบ้านเลื่อม ตำบลสามพร้าว ตำบลหนองบัวตำบลเชียงพิณ ตำบลหมากแข้ง ตำบลหนองนาคำ ตำบลนาดี ตำบลหนองขอนกว้าง และตำบลบ้านจั่นอำเภอเมืองอุดรธานี จังหวัดอุดรธานี พ.ศ. ๒๕๔๗ บังคับในเขตเทศบาลนครอุดรธานี เว้นแต่ที่ขัดหรือแย้งกับเทศบัญญัตินี้ข้อ ๔ในเทศบัญญัตินี้บริเวณที่ ๑ และ บริเวณที่ ๒หมายความว่าพื้นที่บริเวณตามที่กำหนดไว้ในข้อ ๑ แห่งกฎกระทรวงตามข้อ ๓ของเทศบัญญัตินี้บริเวณที่ ๓ หมายความว่าพื้นที่บริเวณ ดังต่อไปนี้ทิศเหนือ จดบริเวณวงเวียนด้านหลังสถานีรถไฟสายตะวันออกเฉียงเหนือทิศตะวันออก จดเส้นขนานระยะ ๕๐ เมตรกับศูนย์กลางทางรถไฟสายตะวันออกเฉียงเหนือ ฟากตะวันตกทิศใต้ จดถนนโพศรีฟากเหนือทิศตะวันตก จดเขตถนนทองใหญ่ฟากตะวันออกทั้งนี้ตามแผนที่ท้ายเทศบัญญัตินี้ข้อ ๕ให้กำหนดพื้นที่บางส่วนในเขตเทศบาลนครอุดรธานีอำเภอเมืองอุดรธานี จังหวัดอุดรธานี ภายในบริเวณแนวเขตตามแผนที่ท้ายเทศบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(๑) ภายในบริเวณที่ ๑ และบริเวณที่ ๒ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งตามที่กำหนดไว้ในข้อ ๒ แห่งกฎกระทรวงตามข้อ ๓ ของเทศบัญญัตินี้(๒) ภายในบริเวณที่ ๓ห้ามบุคคลใดก่อสร้างอาคารดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกัน เพื่อประกอบกิจการในอาคารหลังเดียวกันหรือหลายหลังเกิน๒,๐๐๐ ตารางเมตร(ข) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๒,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดในข้อ ๒ (๒) (ข) ๑. ๒ . ๓. ๔. ๕. ๖. ๗. ๘. ๙. และ ๑๐.แห่งกฎกระทรวงตามข้อ ๓ ของเทศบัญญัตินี้ข้อ ๖ภายในบริเวณพื้นที่ที่กำหนดตามข้อ ๕ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๕ข้อ ๗อาคารที่มีอยู่แล้วในบริเวณพื้นที่ที่กำหนดตามข้อ๕ ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนแปลงการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๕ข้อ ๘อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการขออนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๙ให้นายกเทศมนตรีนครอุดรธานีเป็นผู้รักษาการตามเทศบัญญัตินี้ประกาศณ วันที่ ๒๒ มกราคม พ.ศ. ๒๕๕๓อิทธิพลตรีวัฒน์สุวรรณนายกเทศมนตรีนครอุดรธานี[เอกสารแนบท้าย]๑.แผนที่ท้ายเทศบัญญัติเทศบาลนครอุดรธานี เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในท้องที่เทศบาลนครอุดรธานี อำเภอเมืองอุดรธานี จังหวัดอุดรธานีพ.ศ. ๒๕๕๓(ดูข้อมูลจากภาพกฎหมาย)ปริยานุช/ผู้จัดทำ๔กุมภาพันธ์ ๒๕๕๓นันท์นภัสร์/ตรวจ๔กุมภาพันธ์ ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๔ ง/หน้า ๑๑๖/๒๗ มกราคม ๒๕๕๓